

**"Павлодар мұнай химия зауыты" жабық акционерлік қоғамы акцияларының пакетін мемлекеттік меншікке қабылдау туралы**

Қазақстан Республикасы Үкіметінің қаулысы 2000 жылғы 27 қазан N 1615

      Мұнай өңдеу саласына мемлекеттің ықпал ету ролін күшейту және мұнай өнімдері ішкі рыногының тұрақты жұмыс істеуін қамтамасыз ету мақсатында Қазақстан Республикасының Үкіметі қаулы етеді:

      1. "Маңғыстаумұнайгаз" ашық акционерлік қоғамының (бұдан әрі - "ММГ" ААҚ) Қазақстан Республикасының Үкіметіне "Павлодар мұнай химия зауыты" жабық акционерлік қоғамының (бұдан әрі - "ПМХЗ" ЖАҚ) жарғылық капиталының 49 пайызы мөлшеріндегі акцияларын беру туралы ұсынысына келісім берілсін.

      2. Қазақстан Республикасы Қаржы министрлігінің Мемлекеттік мүлік және жекешелендіру комитеті:

      1) заңнамада белгіленген тәртіппен берілетін акциялар пакетіне меншік құқығын ресімдесін;

      2) меншік құқығы ресімделгеннен кейін заңнамада белгіленген тәртіппен көрсетілген акциялардың мемлекеттік пакетін сатып алу және кепілге беру құқығынсыз "Мұнай-Импэкс" жабық акционерлік қоғамының сенімгерлік басқаруына "ПМХЗ" ЖАҚ-ы жарғылық капиталының 49 пайызы мөлшеріндегі акцияларының мемлекеттік пакетін беруді жүзеге асырсын.

     Ескерту. 2-тармақша өзгерді - ҚР Үкіметінің 2000.11.15. N 1723

P001723\_

  қаулысымен.

     3. Осы қаулының орындалуын бақылау Қазақстан Республикасы

Премьер-Министрінің орынбасары Д.К. Ахметовке жүктелсін.

     4. Осы қаулы қол қойылған күнінен бастап күшіне енеді.

     Қазақстан Республикасының

         Премьер-Министрі

     Оқығандар:

     Багарова Ж.А.

     Омарбекова А.Т.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК